G imalass ad izrin, g tmdint n ugadir d mad d sis yakmurn (proche
), radio d mnnawt tmsmunin ktin d yan unazur (artiste
) amqqran igan amarir (chanteur
) lli tt inn ikkan da ismmussu urd ghas tamazirt n Sus, mac tamurt ngh akkw, iga t Muhmmad Albnsir lli yafudn zg 18 n usggwas aya
Zg usggwas llig hra immut ttunt t tmsmunin d imassn n umsawad ar ass ad, ikut max? Is nzmr ad nini iga aya nn tamatart n ufrak lli hra d ittlaln dar tarwa n imazighn? Nennurz (espérer
) ad yili mk ann d uggwar.
Gigh yan g middn lli iwsnin g mnnaw immussutn ad,(activites
) mmaghgh ad sslkmgh i ugdud (public
) yat tghawsa da ttannaygh is tga tintti (essentielle
): Ur nufi nkkni imazighn ad nili s tidt (vraiment
), igh ur llin inbdadn n tussna ngh,ukan inbdadn ad ur gin ghas timgharin d irgazn, mac gan anawn akkw n tussna zund idlisn, d umarg,d ighrman, d tmlsa d tiram… Lli yadlli igan g tghrma ngh (civilisation
).
Amukris n imazighn iga t lligh ngaran nghd sngaran tn d tghrma nsn d tussna nsn; willi ur irin ad sul ilin imazighn, bikksn ad snghubun(exterminer
) aylli akkw igan intti g tmagit nsn (identité
), dfarn mnnawt tgharasin: Da zzimziyn( mépriser
) atig n tutlayt (langue
) tamazight lli igan iman(ame) n tghrma tamazight, tg yat g tutlayin ixatrn, tasi timktit(memoire
)tamazight g tghzi n izmaz n umzruy nsn, da ttgdaln (interdire
) xf tarwa n imazigh ad ttlmadn amzruy nsn (histoire
) g tizi ann nit, ar asn sslmadn amzruy n i3rabn d wiyyad lli nbdnin timizar n imazighn, da ttksn udmawn n tussna d tghrma tamazight; da smmskaln (changer
) ismawn nsn, ngh fllasn fissn, igh tn akkw bdrn da tn addrn d kra n gar askkirlli disn zdin, tasrtit ad (politique)tfka tayafutin (résultats
) hrcnin i tawa ngh; da ttrwaln g tmagit nsn nttni, amzn g tin wiyyad, ssihlnt tn tlghiwin (causes
) n tmizar lli nn fllasn aggugnin uggar mad tn ssihlnt tlghiwin n tmura nsn, da ttmmtatn, da akkw ttbaqqayn (s’exploser
), da ttngadn (se noyer
) g ilaln (mers
) xf tayri n aylli ghaln imqqur g walln nsn.Iilmma igh d aghuln tarwa ngh ar ssitign (estimer
) inmghurn nsn, hati ikut aya nn rad ig assnti (début
) n yan ufrak izmr ad agh ijjnjm. Mohamed Akunad
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn glg_Latn taq_Latn kab_Latn taq_Latn kab_Latn